Document ID: /roh_data/filtered/fineweb-2-filterrobots_roh.jsonl.gz/51614

I saja fair da reparter ils custs per la tgira ed il sustegn da fugitivs minorens senza accumpagnament, che sajan vegnids renconuschids, sin tut las vischnancas dal Grischun - quai è stà il tenor da las deputadas ed ils deputads dal Cussegl grond. Perquai ha el decidì unanimamain cun 116 vuschs d'agiuntar in artitgel en la lescha per il sustegniment da persunas basegnusas.
Reparter ils custs sin tuts
Quai vul dir che vischnancas cun blers fugitivs survegnan levgiament e na ston betg pli surpigliar tut ils custs. Vischnancas senza fugitivs perencunter pajan ina cumpart ord solidaritad. La nova finanziaziun saja pli faira e nagina vischnanca vegnia uschia surchargiada, garantescha il cusseglier guvernativ responsabel Jon Domenic Parolini. Entras questa gulivaziun sajan las vischnancas numnadamain protegidas e mintga vischnanca stoppia mo pajar tenor il dumber dals abitants.
Cun ils custs supplementars èsi da quintar davent da l'onn 2017, lura va la lescha cun l'artitgel revedì en vigur.
RR novitads 16:00